नई दिल्ली। भारतीय रेल के ट्रेनों की लेट लतीफी किसी से छुपी नहीं हैं। ट्रेनें कई-कई घंटों तक लेट होती है। ट्रेन में सफर कर रहे यात्रियों से लेकर ट्रेन का इतंजार कर रहे लोगों को इस परेशानी को झेलना पड़ता है। ट्रेनों की लेट लतीफी पर अब रेल मंत्री पीयूष गोयल ने सख्त कदम उठाया है। रेलमंत्री ने यात्रियों को राहत देते हुए अधिकारियों को टो टूक फैसला सुना दिया है। रेलमंत्री ने कहा है कि अगर ट्रेनें लेट हुई तो रेल अधिकारियों के प्रमोशन पर भी ब्रेक लग जाएगा।